Heart Attack (שיר)

"Heart Attack" (בעברית: התקף לב) הוא הסינגל הראשון והמוביל מתוך Demi, אלבום האולפן הרביעי של זמרת הפופ האמריקאית דמי לובאטו. הסינגל היה אמור לצאת לאור ב-4 במרץ 2013 בתוכנית הרדיו של ראיין סיקרסט, אולם לבסוף יצא לאור ב-24 בפברואר 2013 דרך חברת התקליטים הוליווד רקורדס, זאת לאחר שהודלף לרשת. השיר נכתב על ידי לובאטו, אהרון פיליפס וניקי ויליאמס, ועל ידי חברי ההרכב The Suspex שון דאגלס, מיטץ' אלן וג'ייסון אביגן, שגם היו המפיקים. השיר מאופיין בסוגת הסינת'-פופ, ומדגיש מוטיבים הקשורים ללב כדי לייצג את הפחד מלהתאהב. זאת לאחר דחייה, שבעקבותיה מרגישים פגיעים ושבריריים, ולא בטוחים האם ניתן יהיה להתאהב אי פעם מחדש. אחת הכותבות ניקי ויליאמס, שהיא גם זמרת במקצועה, מספרת שכתבה את השיר כשנתיים לפני יציאתו, ומסבירה ש"כמעט ולא כתבתי אותו, כי יום לפני הרגשתי די רע, אבל התעשתי והלכתי לפגישה. עברתי קשיים במערכת יחסים שהייתה לי בזמנו, והייתי כל כך מדוכאת, אז כשנכנסתי לפגישה אמרתי 'יודעים מה? אני הולכת לשפוך שם את הכל ולהוריד את זה מהחזה' ". השיר אם כן נועד להיות הסינגל הבא של ויליאמס, אולם חברת התקליטים שלה דחתה אותו על הסף והפתיעה אותה ואת הכותבים, שהיו בטוחים שיש להם להיט ביד, ומאותו הרגע השיר עבר דרך ידיים רבות; אחת המתמודדות בריאליטי הכישרונות "אמריקן איידול" בשם פייה טוסקנו התעניינה בשיר, אמנם ההקלטה שלה בקושי קיבלה חשיפה והשיר נותר בצד, זאת עד שהכותבים השמיעו אותו ללובאטו, שהתלהבה מהשיר עד כדי כך שהחליטה להקליט אותו, לאחר שנחתך קטע דאבסטפ מהגרסה הראשונית של השיר ולאחר שעשתה בעצמה שינויים קלים במילים ובהגשה, שלפי הכותב ג'ייסון אביגן גרמו לשיר "לקום לתחייה מחדש". השיר הגיע תוך 14 שעות בלבד מרגע יציאתו באייטונס למקום הראשון במספר ההורדות, שם החזיק מעמד במשך שלושה ימים. זאת ועוד, הסינגל נמכר ביותר מכ-215,000 עותקים בשבוע הראשון בלבד, ונכנס לרפרטואר המוזיקלי של לובאטו כסינגל שמכר הכי הרבה עותקים בשבוע הראשון ליציאתו. הוא נחל הצלחה רבה במצעד בילבורד הוט 100 האמריקאי כאשר הגיע למקום שיא ה-10, והפך עד מהרה לסינגל השני הכי נמכר מתוך טופ 10 הלהיטים במדינה. ההצלחה הייתה מסחררת גם במצעדים שמחוץ לארצות הברית, במיוחד במדינות ונצואלה, אוקראינה, לבנון, סקוטלנד, ניו זילנד ואירלנד, ובמדינות בריטניה, קנדה ושוודיה, אצלן ההצלחה הייתה גדולה יותר כאשר הסינגל הגיע למעמדים של כסף, זהב ופלטינה. בהמשך זכה הסינגל בתואר פלטינה משולשת על ידי איגוד תעשיית ההקלטות האמריקאי. נכון ל-14 באוקטובר 2014, הסינגל נמכר ביותר מכ-2,000,000 עותקים בכל רחבי המדינה, ובכך הפך לסינגל השני הנמכר ביותר של לובאטו אחרי הסינגל "Give Your Heart a Break". לשיר יצאו שני ווידאו קליפים, כאשר אחד מלווה במילות השיר והשני הוא הווידאו קליפ הרשמי. הווידאו קליפ עם מילות השיר התפרסם בחשבון הVevo הרשמי של לובאטו באתר יוטיוב ב-1 במרץ 2013. הווידאו נחשף בעזרתם של המעריצים באתר טוויטר, לאחר שאלו תייגו את מילות השיר על מנת להגיע למספר "ציוצים" שלבסוף יחשוף את הווידאו, ובווידאו עצמו נראו מאות האשטאגים שמעריצים פרסמו בטוויטר והפכו ל"טרנדים", כאשר מילות השיר מפלסות את הדרך דרכן או נוצרות לאחר ערבוב של כל ההאשטאגים יחד. טרוור קלי, מפיק שיווק דיגיטלי עולמי בפועל בחברת דיסני מיוזיק גרופ, האחראית בין היתר על חברת התקליטים בה חתומה לובאטו, מסביר כי "ידענו מראש שאנחנו רוצים לערב את המעריצים של דמי בווידאו מילות השיר, הן בדרך חשיפתו והן ביצירתיות של הווידאו עצמו. ההוצאה לפועל הייתה מאתגרת בגלל כמות הטרנדים שהיא יצרה לאורך השנה האחרונה, אבל לבסוף יצא לנו קליפ מאוד ייחודי לצפייה שאי אפשר לעמוד בפניו". חודש לאחר מכן התפרסם גריין (=טיזר), קטע קצר מהווידאו שנועד לעורר את סקרנותם של המעריצים ומבקרי המוזיקה, ראשון של הווידאו קליפ הרשמי דרך החשבון הרשמי של הזמרת באתר יוטיוב ב-6 באפריל, שהיה אחד מארבעה טיזרים שהתפרסמו יום אחרי יום באותו החשבון עד ל-9 באפריל. הווידאו קליפ שודר ב-9 באפריל 2013 בהופעת בכורה בחדשות ערוץ E!, והתפרסם באותו היום גם באתר יוטיוב. בווידאו, נראית לובאטו כאשר הצבע השחור בולט בהופעתה מכף רגל ועד ראש, אולם בהמשך הצבע הלבן הוא זה שמודגש ברקע ובבגדיה, למעט החולצה והידיים שמוכתמות בצבע השחור. בתחילת הווידאו ובסופו, פניה של לובאטו נראות מתרוממות מתוך צבע שחור כאשר הן צבועות בו, אקט סימבולי ליציאה מסיפורי העבר וצעדה אל עבר התחלה חדשה. כחודש לאחר התפרסמותו של הקליפ, ב-2 במאי התפרסם בנוסף ווידאו מאחורי הקלעים של עשיית הסרטון, שם היא מסבירה שהצבע הלבן בווידאו מייצג את הטוהר, בעוד שהצבע השחור על ידיה מסמל את הדברים שקרו במערכות יחסים קודמות, אשר אי אפשר להרפות ולשכוח מהם, וגם, חושפת את העובדה שבצילומים נעלה עקבים בפעם הראשונה לאחר שרגליה החלימו, מאז שנשברו כמה חודשים קודם לכן, ולכן תנועותיה היו מוגבלות יחסית. לובאטו החלה את צילומי הקליפ, שנעשה בבימויו של כריס אפלבוים, ב-13 במרץ 2013 בלוס אנג'לס שבקליפורניה. בהתייחסה לווידאו, מציינת לובאטו כי הוא "מבוסס על אופנה, אבל גם על ביצוע. אני פשוט אוהבת לשחק אותה רוקיסטית, במיוחד בקליפים, שאז יש לי כל כך הרבה רגעים שאני יכולה להופיע". הביקורות שנתקבלו על הווידאו היו בעיקר חיוביות. אפלבוים עצמו מציין לשבח את לובאטו באומרו: במשך כל 20 שנותיי כבמאי ווידאו קליפים, ראיתי את כל האומנים עושים ליפ סינק במהלך הצילומים, למעט שתי אמניות. האחת הייתה סלין דיון שאמרה 'אם אתה לא מסנכרן שפתיים, אתה שר כך שאנשים יכולים לראות את הגרון שלך בתנועה ולהרגיש את הרגש'. והשנייה הייתה דמי לובאטו. דמי היא הדבר האמיתי. אנשים הרגישו את זה כשהם היו במחיצתה בצילומים. ההופעה שלה מאוד מעניינת. עבדתי עם הרבה מהאומנים הגדולים בעולם, מספר פעמים, ודמי היא אמנית מאוד ייחודית. היא רגישה בטירוף. היא מסובכת בטירוף, מעולה בטירוף, מדהימה בטירוף, אישה מקסימה בטירוף עם לב ענק וסכסוכים בתוך עצמה שהיא מתמודדת איתם מאוד בפתיחות. ואני מרגיש שכל ההופעות שלה הן המקבילה החזותית של לקחת את כל זה, להשליך אל תוך פחית משקה ולנער אותה ככה שכשאתה פותח אותה הכל סוג של מתפוצץ. — "כריס אפלבוים, במאי ווידאו קליפים מנוסה (בריטני ספירס, מריה קארי, ריהאנה ועוד) משנת 1993" מבקרת באתר PopCrush התלהבה מהקליפ כאשר הצהירה ש: יש פראות ואש בעיניים של לובאטו. יש לה את 'עין הנמר' כשהיא שרה 'If I ever did that, I think I’d have a heart attack'. המבט העז שלה העמיד אותנו בדום - דום לב, האמת. אנחנו אוהבים את דמי המבולגנת, המלוכלכת. זו דוגמה ללא לדאוג לגבי פגיעה אפשרית ולצלול עמוק אל תוך האהבה, שהיא עסק מבולגן ומלוכלך. — "איימי סקיארטו, כתבת באתר PopCrush" מבקר אחר אומר בגאווה כי: היא נראית מקצוענית היום, לא כמו כוכבת דיסני לשעבר שמנסה לגדול. — "ז'קה, מבקר באתר THE TWENTY SOMETHINGS" באתר הנופש יוניברסל אורלנדו, פלורידה. הופעה ראשונה עם השיר (2 במרץ 2013) בתוכנית האירוח של ג'ימי קימל (1 באפריל 2013) בתוכנית Dancing with the Stars, עונה 16. הגרסה האמריקאית לפורמט המקורי הבריטי רוקדים עם כוכבים (2 באפריל 2013) בתוכנית Good Morning America (ב-10 באפריל 2013) בתוכנית האירוח של אלן דג'נרס (13 במאי 2013) בתוכנית Britain's Got Talent, עונה 7 (ב-30 במאי 2013) טקס פרסי Much Music Video Awards (ב-16 ביוני 2013) בתוכנית הקנדית Entertainment Tonight Canada, מפלי ניאגרה, גבול ארצות הברית-קנדה (31 בדצמבר 2013) בתוכנית Good Morning America, כחלק מסדרת הופעות קיץ לטובת התוכנית (6 ביוני 2014) בנוסף, היא הופיעה עם הסינגל בסיבובי ההופעות שלה 'Neon Lights Tour' ו-'Demi World Tour'. אתר האינטרנט הרשמי של דמי לובאטו (באנגלית) מידע על היצירה "Heart Attack" באתר מיוזיק בריינז מידע על הסינגל "Heart Attack" באתר מיוזיק בריינז סרטון השיר "Heart Attack" באתר יוטיוב Heart Attack, בביצוע דמי לובאטו, וידאו קליפ של השיר באתר יוטיוב Demi Lovato's 'Heart Attack': Inside The Big Debut Week, http://www.billboard.com/, פורסם ב-8 במרץ 2013 Writer/Producer Jason Evigan Breaks Through, Co-Writing Hits For Demi Lovato, http://www.songwriteruniverse.com/, פורסם ב-10 ביוני 2013 Mitch Allan, http://www.allmusic.com/, ארכיון Nikki Williams Talks Writing Demi Lovato’s “Heart Attack” & Tackling Ultra, http://www.idolator.com/, פורסם ב-12 במרץ 2013 Demi Lovato Rescued ‘Heart Attack’ And Brought It ‘To Life’, http://www.mtv.com/, פורסם ב-3 באפריל 2013 DEMI LOVATO VS. SELENA GOMEZ (PART 4), http://exposingsmg.tumblr.com/, פורסם בשנת 2013 Stats: DEMI, http://atrl.net/, פורסם ב-17 באפריל 2015 Ask Billboard: Baseball Hits, Gwen Stefani's Delay & Demi Lovato's Best-Selling Songs, http://www.billboard.com/, פורסם ב-12 באוקטובר 2014 Demi Lovato - Heart Attack (Official Lyric Video), https://www.youtube.com, פורסם ב-1 במרץ 2013 Demi Lovato's 'Heart Attack' Hashtag Becomes, http://www.billboard.com/, פורסם ב-4 במרץ 2013 Demi Lovato - Heart Attack (Official Video Teaser #1), https://www.youtube.com, פורסם ב-6 באפריל 2013 Demi Lovato - Heart Attack (Official Video Teaser #2), https://www.youtube.com, פורסם ב-7 באפריל 2013 Demi Lovato - Heart Attack (Official Video Teaser #3), https://www.youtube.com, פורסם ב-8 באפריל 2013 Demi Lovato - Heart Attack (Official Video Teaser #4), https://www.youtube.com, פורסם ב-9 באפריל 2013 Demi Lovato Paints Over Love In ‘Heart Attack’ Video, http://www.mtv.com/, פורסם ב-9 במרץ 2013 Demi Lovato - Heart Attack - Behind the Scenes, https://www.youtube.com, פורסם ב-2 במאי 2013 CHRIS APPLEBAUM, http://chrisapplebaum.com/, ארכיון Demi Lovato “Heart Attack” Music Video Shoot, http://www.disneydreaming.com/, פורסם ב-14 במרץ 2013 Demi Lovato Gets Her Hands Dirty On Set Of 'Heart Attack' Music Video (PHOTOS), http://archive.entertainmentwise.com/, פורסם ב-15 במרץ 2013 Demi Lovato Goes ‘Rocker Chic’ For ‘Heart Attack’ Video, http://www.mtv.com/, פורסם ב-19 בפברואר 2013 Demi Lovato’s Live Singing In ‘Heart Attack’ Clip Proves She’s ‘Real’, http://www.mtv.com/, פורסם ב-9 במרץ 2013 Demi Lovato Goes to Extremes, Gets Dirty in ‘Heart Attack’ Video, http://popcrush.com/, פורסם ב-9 באפריל 2013 Demi Lovato: Heart Attack, https://homeofthe20s.wordpress.com, פורסם ב-15 ביולי 2013 מידע על Heart Attack, ארכיון מידע על Heart Attack, ארכיון מידע על Heart Attack, ארכיון מידע על Heart Attack, ארכיון מידע על Heart Attack, במצעד בולגריה טופ 40 מידע על Heart Attack, ארכיון מידע על Heart Attack, ארכיון מידע על Heart Attack, ארכיון מידע על Heart Attack, ארכיון מידע על Heart Attack, ארכיון מידע על Heart Attack, ארכיון מידע על Heart Attack, ארכיון מידע על Heart Attack, באתר המצעד האיטלקי, ארכיון מידע על Heart Attack, באתר מצעד דנמרק מידע על Heart Attack, באתר המצעד הנורווגי מידע על Heart Attack, באתר המצעד של ניו זילנד מידע על Heart Attack, באתר המצעד הספרדי מידע על Heart Attack, באתר המצעד הפורטוגזי, ארכיון מידע על Heart Attack, באתר המצעד הצרפתי, ארכיון מידע על Heart Attack, באתר המצעד השוודי Demi Lovato - Heart Attack (Live At Universal Orlando), https://www.youtube.com, פורסם ב-3 במרץ 2013 Demi Lovato’s Emotional ‘Heart Attack’ Performance On ‘JKL’, http://hollywoodlife.com/, פורסם ב-2 באפריל 2013 Demi Lovato performs 'Heart Attack' live on 'Dancing with the Stars', http://www.axs.com/, פורסם ב-4 באפריל 2013 Watch Demi Lovato Perform “Heart Attack” On ‘Good Morning America’, http://www.idolator.com/, פורסם ב-10 באפריל 2013 Demi Lovato performs 'Heart Attack' live on 'The Ellen DeGeneres Show', http://www.axs.com/, פורסם ב-15 במאי 2013 Demi Lovato Sings 'Heart Attack' on 'Britain's Got Talent' -- Watch Now!, http://www.justjaredjr.com/, פורסם ב-30 במאי 2013 MMVA 2013: Demi Lovato performing Heart Attack, https://www.youtube.com, פורסם ב-17 ביוני 2013 Demi Lovato New Year's Eve Performances, Midnight Kiss!, http://www.cambio.com/, פורסם ב-1 בינואר 2014 Demi Lovato - Skyscraper LIVE in Niagara Falls (ET Canada NYE), https://www.youtube.com, פורסם ב-31 בדצמבר 2013 Demi Lovato Performs 'Really Don't Care,' 'Heart Attack,' and 'Neon Lights' on 'GMA', http://www.billboard.com/, פורסם ב-6 ביוני 2014